title: Komisijos įgyvendinimo reglamentas (ES) 2020/1030 2020 m. liepos 15 d. kuriuo pagal Europos Parlamento ir Tarybos reglamentą (ES) 2019/2152 nustatomos temos „IRT naudojimas ir e. prekyba“ 2021 ataskaitinių metų duomenims taikomų reikalavimų techninės specifikacijos (Tekstas svarbus EEE)

text:
16.7.2020

                  LT

                  Europos Sąjungos oficialusis leidinys

                  L 227/12

         KOMISIJOS ĮGYVENDINIMO REGLAMENTAS (ES) 2020/1030
         2020 m. liepos 15 d.
         kuriuo pagal Europos Parlamento ir Tarybos reglamentą (ES) 2019/2152 nustatomos temos „IRT naudojimas ir e. prekyba“ 2021 ataskaitinių metų duomenims taikomų reikalavimų techninės specifikacijos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. lapkričio 27 d. Europos Parlamento ir Tarybos reglamentą (ES) 2019/2152 dėl Europos verslo statistikos, kuriuo panaikinama 10 teisės aktų verslo statistikos srityje (1), ypač į jo 7 straipsnio 1 dalį ir 17 straipsnio 6 dalį,
         kadangi:

                     (1)

                     siekdama užtikrinti, kad būtų tinkamai įgyvendinami su Reglamento (ES) 2019/2152 I priede nurodyta tema „IRT naudojimas ir e. prekyba“ susiję veiksmai, o valstybės narės rengtų palyginamus ir suderintus IRT naudojimo ir e. prekybos duomenis, Komisija turėtų nurodyti kintamuosius, matavimo vienetą, statistinę populiaciją, klasifikaciją ir suskirstymą bei duomenų perdavimo terminą;

                     (2)

                     valstybės narės turėtų pateikti nacionalinių statistinių verslo registrų ir visos verslo statistikos metaduomenis ir kokybės ataskaitas. Todėl reikia nustatyti šių ataskaitų teikimo tvarką, turinį ir terminus;

                     (3)

                     šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Valstybės narės perduoda Reglamento (ES) 2019/2152 I priede nurodytos temos „IRT naudojimas ir e. prekyba“ duomenis, remdamosi 2021 ataskaitinių metų duomenims taikomų reikalavimų techninėmis specifikacijomis, nustatytomis šio reglamento priede.

            2 straipsnis
            Reglamento (ES) 2019/2152 I priede nurodytos temos „IRT naudojimas ir e. prekyba“ metinė metaduomenų ataskaita perduodama Komisijai (Eurostatui) iki 2021 m. gegužės 31 d.
            Reglamento (ES) 2019/2152 I priede nurodytos temos „IRT naudojimas ir e. prekyba“ metinė kokybės ataskaita perduodama Komisijai (Eurostatui) iki 2021 m. lapkričio 5 d.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2019 12 17, p. 1.

            PRIEDAS
            Temos „IRT naudojimas ir e. prekyba“ duomenims taikomų reikalavimų techninės specifikacijos

                        Privaloma / neprivaloma

                        Aprėptis (filtras)

                        Kintamasis

                        Privalomieji kintamieji

                                    i)

                                    Visos įmonės

                                    (1)

                                    Įmonės pagrindinė ekonominė veikla praėjusiais kalendoriniais metais

                                    (2)

                                    Vidutinis samdomųjų darbuotojų ir savarankiškai dirbančių asmenų skaičius praėjusiais kalendoriniais metais

                                    (3)

                                    Visa apyvarta (be PVM) praėjusiais kalendoriniais metais

                                    (4)

                                    Samdomųjų darbuotojų ir savarankiškai dirbančių asmenų, turinčių interneto prieigą verslo tikslais, skaičius arba jų viso skaičiaus procentinė dalis

                                    ii)

                                    Įmonės, kuriose dirba samdomųjų darbuotojų ir savarankiškai dirbančių asmenų, turinčios interneto prieigą verslo tikslais

                                    (5)

                                    Interneto ryšys: bet kurios rūšies fiksuotasis laidinis ryšys

                                    (6)

                                    Toliau nurodytų socialinių medijų naudojimas: socialiniai tinklai

                                    (7)

                                    Toliau nurodytų socialinių medijų naudojimas: įmonės tinklaraštis arba mikrotinklaraščiai

                                    (8)

                                    Toliau nurodytų socialinių medijų naudojimas: dalijimosi multimedijos turiniu svetainės ar programėlės

                                    (9)

                                    Toliau nurodytų socialinių medijų naudojimas: vikio pobūdžio keitimosi informacija priemonės

                                    (10)

                                    Prekių ar paslaugų pardavimas internetu per įmonių svetaines ar programėles (įskaitant ekstranetus) praėjusiais kalendoriniais metais

                                    (11)

                                    Prekių ar paslaugų pardavimas internetu per e. prekybos svetaines ar programėles, kurias prekėms ar paslaugoms parduoti naudoja kelios įmonės, praėjusiais kalendoriniais metais

                                    (12)

                                    Prekių ar paslaugų EDI tipo pardavimas (užsakymų, atliktų per elektroninio keitimosi duomenimis (EDI) pranešimus, gavimas) praėjusiais kalendoriniais metais

                                    (13)

                                    Įmonių išteklių planavimo programinės įrangos naudojimas

                                    (14)

                                    Ryšių su klientais valdymo programinės įrangos naudojimas informacijai apie klientus rinkti, saugoti ir teikti įvairioms verslo funkcijoms

                                    (15)

                                    Ryšių su klientais valdymo programinės įrangos naudojimas informacijai apie klientus valdyti rinkodaros tikslais (pvz., nustatant kainas, skatinant pardavimą ar renkantis platinimo kanalus)

                                    (16)

                                    Internetu naudojamų debesijos kompiuterijos paslaugų pirkimas

                                    (17)

                                    Sujungtų prietaisų ar sistemų, kuriuos galima stebėti arba nuotoliniu būdu valdyti internetu, naudojimas (daiktų internetas)

                                    (18)

                                    Dirbtinio intelekto technologijų naudojimas rašytinei kalbai analizuoti (teksto gavyba)

                                    (19)

                                    Dirbtinio intelekto technologijų naudojimas sakytinei kalbai keisti į kompiuterio skaitomą formatą (sakytinės kalbos atpažinimas)

                                    (20)

                                    Dirbtinio intelekto technologijų naudojimas rašytinei ar sakytinei kalbai generuoti (natūraliosios kalbos generavimas)

                                    (21)

                                    Dirbtinio intelekto technologijų naudojimas objektams ar asmenims atpažinti pagal atvaizdą (atvaizdų atpažinimas, atvaizdų apdorojimas)

                                    (22)

                                    Mašinų mokymosi (pvz., giliojo mokymosi) naudojimas duomenims analizuoti

                                    (23)

                                    Dirbtinio intelekto technologijų naudojimas įvairiems darbo procesams automatizuoti arba padėti priimti sprendimus (dirbtiniu intelektu pagrįsta robotinio procesų automatizavimo programinė įranga)

                                    (24)

                                    Dirbtinio intelekto technologijų naudojimas aplinkos stebėjimu pagrįstais automatizuotais sprendimais sudarant sąlygas mašinų fiziniam judėjimui (autonominiai robotai, autonominės transporto priemonės, autonominiai dronai)

                                    iii)

                                    Įmonės, turinčios bet kurios rūšies fiksuotąjį laidinį interneto ryšį

                                    (25)

                                    Didžiausias sutartyje numatytas duomenų atsisiuntimo greitis, esant greičiausiam fiksuotajam laidiniam interneto ryšiui, taikant šiuos intervalus: [0 Mbit/s < 30 Mbit/s], [30 Mbit/s < 100 Mbit/s], [100 Mbit/s < 500 Mbit/s], [500 Mbit/s < 1 Gbit/s], [≥ 1 Gbit/s]

                                    iv)

                                    Įmonės, praėjusiais kalendoriniais metais vykdžiusios pardavimą internetu

                                    (26)

                                    Internetu parduotų prekių ar paslaugų vertė arba internetu parduotų prekių ir paslaugų procentinė dalis, palyginti su visa apyvarta, praėjusiais kalendoriniais metais

                                    (27)

                                    Pardavimo internetu privatiems klientams (verslas vartotojui, arba B2C) procentinė dalis, palyginti su visa pardavimo internetu verte, praėjusiais kalendoriniais metais

                                    (28)

                                    Pardavimo internetu kitoms įmonėms (verslas verslui, arba B2B) ir pardavimo viešajam sektoriui (verslas valdžios sektoriui, arba B2G) procentinė dalis, palyginti su visa pardavimo internetu verte, praėjusiais kalendoriniais metais

                                    (29)

                                    Pardavimas internetu duomenis teikiančioje šalyje esantiems klientams praėjusiais kalendoriniais metais

                                    (30)

                                    Pardavimas internetu kitose ES valstybėse narėse esantiems klientams praėjusiais kalendoriniais metais

                                    (31)

                                    Pardavimas internetu kitose pasaulio šalyse esantiems klientams praėjusiais kalendoriniais metais

                                    v)

                                    Įmonės, kurios praėjusiais kalendoriniais metais pardavė prekių ar paslaugų internetu per įmonės svetaines arba programėles ir e. prekybos svetaines ar programėles, kurias prekėms ar paslaugoms parduoti naudoja kelios įmonės

                                    (32)

                                    Per įmonės svetaines ar programėles internetu parduotų prekių ar paslaugų vertės procentinė dalis, palyginti su visa internetu parduotų prekių ar paslaugų verte, praėjusiais kalendoriniais metais

                                    (33)

                                    Per e. prekybos svetaines ar programėles, kurias prekėms ar paslaugoms parduoti naudoja kelios įmonės, parduotų prekių ar paslaugų vertės procentinė dalis, palyginti su visa internetu parduotų prekių ar paslaugų verte, praėjusiais kalendoriniais metais

                                    vi)

                                    Įmonės, praėjusiais kalendoriniais metais vykdžiusios pardavimą internetu klientams, esantiems bent dviejose iš šių geografinių vietovių duomenis teikiančioje šalyje, kitose ES valstybėse narėse arba kitoje pasaulio šalyje

                                    (34)

                                    Pardavimo internetu duomenis teikiančioje šalyje esantiems klientams procentinė dalis, palyginti su viso pardavimo internetu verte, praėjusiais kalendoriniais metais

                                    (35)

                                    Pardavimo internetu kitoje ES valstybėje narėje esantiems klientams procentinė dalis, palyginti su viso pardavimo internetu verte, praėjusiais kalendoriniais metais

                                    (36)

                                    Pardavimas internetu kitose pasaulio šalyse esantiems klientams procentinė dalis, palyginti su viso pardavimo internetu verte, praėjusiais kalendoriniais metais

                                    vii)

                                    Įmonės, praėjusiais kalendoriniais metais vykdžiusios pardavimą internetu į kitas ES valstybes nares

                                    (37)

                                    Parduodant į kitas ES valstybes nares patirti sunkumai: brangu pristatyti ar grąžinti produktus (praėjusiais kalendoriniais metais)

                                    (38)

                                    Parduodant į kitas ES valstybes nares patirti sunkumai: su skundų ir ginčų sprendimu susiję sunkumai (praėjusiais kalendoriniais metais)

                                    (39)

                                    Parduodant į kitas ES valstybes nares patirti sunkumai: produktų ženklinimo pritaikymas parduodant į kitas ES valstybes nares (praėjusiais kalendoriniais metais)

                                    (40)

                                    Parduodant į kitas ES valstybes nares patirti sunkumai: užsienio kalbos nemokėjimas norint palaikyti ryšius su klientais kitose ES valstybėse narėse (praėjusiais kalendoriniais metais)

                                    (41)

                                    Parduodant į kitas ES valstybes nares patirti sunkumai: įmonės verslo partnerių apribojimai parduodant į tam tikras ES valstybes nares (praėjusiais kalendoriniais metais)

                                    (42)

                                    Parduodant į kitas ES valstybes nares patirti sunkumai: su kitų ES valstybių narių PVM sistema susiję sunkumai (pvz., netikrumas dėl PVM taikymo skirtingose šalyse) (praėjusiais kalendoriniais metais)

                                    viii)

                                    Įmonės, praėjusiais kalendoriniais metais vykdžiusios EDI tipo pardavimą

                                    (43)

                                    Prekių ar paslaugų EDI tipo pardavimo vertė arba prekių ir paslaugų pardavimo EDI tipo procentinė dalis, palyginti su visa apyvarta, praėjusiais kalendoriniais metais

                                    (44)

                                    Pardavimas EDI tipo pranešimais duomenis teikiančioje šalyje esantiems klientams praėjusiais kalendoriniais metais

                                    (45)

                                    Pardavimas EDI tipo pranešimais kitose ES valstybėse narėse esantiems klientams praėjusiais kalendoriniais metais

                                    (46)

                                    Pardavimas EDI tipo pranešimais kitose pasaulio šalyse esantiems klientams praėjusiais kalendoriniais metais

                                    ix)

                                    Įmonės, pirkusios internetu naudojamas debesijos kompiuterijos paslaugas

                                    (47)

                                    E. pašto kaip debesijos paslaugos pirkimas

                                    (48)

                                    Biuro programinės įrangos (pvz., teksto rengimo programų ar skaičiuoklių) kaip debesijos kompiuterijos paslaugos pirkimas

                                    (49)

                                    Finansų arba apskaitos taikomosios programinės įrangos kaip debesijos paslaugos pirkimas

                                    (50)

                                    Įmonės išteklių planavimo taikomosios programinės įrangos kaip debesijos paslaugos pirkimas

                                    (51)

                                    Ryšių su klientais valdymo taikomosios programinės įrangos kaip debesijos paslaugos pirkimas

                                    (52)

                                    Saugumo taikomosios programinės įrangos (pvz., antivirusinės programos, tinklo prieigos kontrolės) kaip debesijos paslaugos pirkimas

                                    (53)

                                    Įmonės duomenų bazės (-ių) prieglobos kaip debesijos paslaugos pirkimas

                                    (54)

                                    Rinkmenų saugojimo kaip debesijos paslaugos pirkimas

                                    (55)

                                    Kompiuterio galios kaip debesijos paslaugos pirkimas įmonės nuosavos programinės įrangos veikimui užtikrinti

                                    (56)

                                    Kompiuterijos platformų, kuriose galima kurti, bandyti ir naudoti taikomąsias programas (pvz., daugkartinio naudojimo programinės įrangos moduliai, programų sąsajos (API)), kaip debesijos paslaugos pirkimas

                                    x)

                                    Įmonės, naudojančios sujungtus prietaisus ar sistemas, kuriuos galima stebėti arba nuotoliniu būdu valdyti internetu (daiktų internetas)

                                    (57)

                                    Naudojimas energijos vartojimui valdyti (pvz., išmanieji matuokliai, termostatai ar lemputės (lempos))

                                    (58)

                                    Naudojimas patalpų apsaugai (pvz., išmaniosios signalizacijos sistemos, dūmų jutikliai, durų spynos ar saugumo kameros)

                                    (59)

                                    Naudojimas gamybos procesams (pvz., jutikliai arba radijo dažninio atpažinimo žymenys, stebimi ir (arba) kontroliuojami internetu ir naudojami procesui stebėti arba automatizuoti)

                                    (60)

                                    Naudojimas logistikai valdyti (pvz., internetu stebimi ir (arba) kontroliuojami jutikliai produktams ar transporto priemonėms sekti sandėliuose)

                                    (61)

                                    Naudojimas būkle pagrįstai techninei priežiūrai (pvz., internetu stebimi ir (arba) kontroliuojami jutikliai mašinų ar transporto priemonių techninės priežiūros poreikiams stebėti)

                                    (62)

                                    Naudojimas klientams aptarnauti (pvz., internetu stebimos ir (arba) kontroliuojamos išmaniosios kameros ar jutikliai klientų veiklai stebėti arba prie asmeninių poreikių priderintoms pirkimo paslaugoms siūlyti)

                                    (63)

                                    Naudojimas kitoms reikmėms

                                    xi)

                                    Dirbtinio intelekto technologijas naudojančios įmonės; konkrečiai dėl 18–24 privalomųjų kintamųjų: naudojimo paskirtis

                                    (64)

                                    Naudojimas rinkodarai ar pardavimui (pvz., natūraliosios kalbos apdorojimu pagrįsti pokalbių robotai, skirti klientų aptarnavimo reikmėms, klientams profiliuoti, kainoms optimizuoti, asmeniniams pasiūlymams, mašinų mokymusi pagrįstai rinkos analizei)

                                    (65)

                                    Naudojimas gamybos procesams (pvz., mašinų mokymusi pagrįsta prognozuojama techninė priežiūra, priemonės produktams klasifikuoti arba jų defektams nustatyti remiantis kompiuterine rega, autonominiai gamybos priežiūros, saugumo ar tikrinimo dronai, autonominių robotų atliekami surinkimo darbai)

                                    (66)

                                    Naudojimas verslo administravimo procesams organizuoti (pvz., mašinų mokymusi ir (arba) natūraliosios kalbos apdorojimu pagrįsti virtualieji verslo asistentai, sakytinės kalbos atpažinimu pagrįstas balso keitimas tekstu dokumentams rengti, mašinų mokymusi pagrįstas automatinis planavimas ar tvarkaraščių sudarymas, mašininis vertimas)

                                    (67)

                                    Naudojimas įmonėms valdyti (pvz., mašinų mokymasis duomenims analizuoti ir padėti atlikti investicinius ar kitus sprendimus, mašinų mokymusi pagrįstas pardavimo ar verslo prognozavimas, mašinų mokymusi pagrįstas rizikos vertinimas)

                                    (68)

                                    Naudojimas logistikai (pvz., autonominiai robotai prekių paieškos ir pakavimo sprendimams sandėliuose, mašinų mokymusi pagrįstas maršrutų optimizavimas, autonominiai siuntinių siuntimo, sekimo, skirstymo ir rūšiavimo robotai, autonominiai siuntinių pristatymo dronai)

                                    (69)

                                    Naudojimas IRT saugumui (pvz., kompiuterine rega pagrįstas veido atpažinimas IRT naudotojų tapatybei patvirtinti, mašinų mokymusi pagrįstas kibernetinių išpuolių nustatymas ir prevencija)

                                    (70)

                                    Naudojimas žmogiškiesiems ištekliams valdyti arba įdarbinti (pvz., kandidatų tikrinimas vykdant išankstinę atranką, mašinų mokymusi pagrįstas įdarbinimo automatizavimas, mašinų mokymusi pagrįstas darbuotojų profiliavimas arba veiklos rezultatų analizė, natūraliosios kalbos apdorojimu pagrįsti pokalbių robotai, skirti įdarbinimo reikmėms ar žmogiškųjų išteklių valdymui remti)

                        Neprivalomi kintamieji

                                    i)

                                    Įmonės, kuriose dirba samdomųjų darbuotojų ir savarankiškai dirbančių asmenų, turinčios interneto prieigą verslo tikslais

                                    (1)

                                    Nešiojamųjų prietaisų, kuriais galima mobiliuoju ryšiu prisijungti prie interneto per mobiliojo telefono ryšio tinklus, suteikimas verslo tikslais

                                    (2)

                                    Interneto svetainės turėjimas

                                    ii)

                                    Įmonės, savo samdomiesiems darbuotojams ir savarankiškai dirbantiems asmenims verslo tikslais suteikiančios nešiojamuosius prietaisus, kuriais galima mobiliuoju ryšiu prisijungti prie interneto per mobiliojo telefono ryšio tinklus

                                    (3)

                                    Samdomųjų darbuotojų ir savarankiškai dirbančių asmenų, kurie naudoja įmonės suteiktus nešiojamuosius prietaisus, kuriais galima per mobiliojo telefono ryšio tinklus prisijungti prie interneto verslo tikslais, skaičius arba procentinė visų samdomųjų darbuotojų ir savarankiškai dirbančių asmenų skaičiaus dalis

                                    iii)

                                    Interneto svetainę turinčios įmonės

                                    (4)

                                    Įmonės svetainėje pateikiamas prekių arba paslaugų aprašymas, informacija apie kainas

                                    (5)

                                    Įmonės svetainėje yra galimybės užsakyti, rezervuoti ar pirkti internetu, pvz., pirkinių krepšelis

                                    (6)

                                    Įmonės svetainėje yra galimybė lankytojams produktus arba paslaugas internetu pritaikyti pagal savo poreikius arba pasirinkti dizainą

                                    (7)

                                    Įmonės svetainėje galima sekti pateiktus užsakymus ar sužinoti jų statusą

                                    (8)

                                    Įmonės svetainėje yra nuolatinių ir (arba) daugkartinių lankytojų asmeniniams poreikiams pritaikytas interneto svetainės turinys

                                    (9)

                                    Įmonės svetainėje yra nuorodos į įmonės socialinių tinklų paskyras

                                    iv)

                                    Įmonės, praėjusiais kalendoriniais metais vykdžiusios pardavimą internetu per e. prekybos svetaines ar mobiliąsias programėles, kurias prekybai prekėmis ar paslaugomis naudoja kelios įmonės

                                    (10)

                                    E. prekybos prekyviečių, per kurias įmonė vykdė pardavimą internetu praėjusiais kalendoriniais metais, skaičius: viena, dvi, daugiau nei dvi

                                    v)

                                    Įmonės, praėjusiais kalendoriniais metais vykdžiusios pardavimą internetu per dvi ar daugiau e. prekybos prekyvietes

                                    (11)

                                    Nurodoma, jei praėjusiais kalendoriniais metais daugiau nei pusė apyvartos, gautos naudojant e. prekybos prekyvietes, buvo gauta tik iš vienos e. prekybos prekyvietės

                                    vi)

                                    Dirbtinio intelekto technologijas naudojančios įmonės; konkrečiai dėl 18–24 privalomųjų kintamųjų

                                    (12)

                                    Įmonės samdomųjų darbuotojų (įskaitant samdomuosius darbuotojus, dirbančius patronuojančiosiose arba susijusiose įmonėse) sukurtos dirbtinio intelekto programinės įrangos ar sistemų naudojimas

                                    (13)

                                    Komercinės dirbtinio intelekto programinės įrangos ar sistemų, kurias pakeitė įmonės samdomieji darbuotojai (įskaitant samdomuosius darbuotojus, dirbančius patronuojančiosiose arba susijusiose įmonėse), naudojimas

                                    (14)

                                    Atvirojo kodo dirbtinio intelekto programinės įrangos ar sistemų, kurias pakeitė įmonės samdomieji darbuotojai (įskaitant samdomuosius darbuotojus, dirbančius patronuojančiosiose arba susijusiose įmonėse), naudojimas

                                    (15)

                                    Komercinės, naudoti parengtos dirbtinio intelekto programinės įrangos ar sistemų naudojimas (įskaitant pavyzdžius, kai ji integruota į įsigytą prekę arba sistemą)

                                    (16)

                                    Pagal sutartį pasamdytų išorės paslaugų teikėjų sukurtos ar pakeistos dirbtinio intelekto programinės įrangos ar sistemų naudojimas

                                    vii)

                                    Dirbtinio intelekto technologijų nenaudojančios įmonės; konkrečiai dėl 18–24 privalomųjų kintamųjų

                                    (17)

                                    Svarstymai naudoti dirbtinio intelekto technologijas; konkrečiai dėl 18–24 privalomųjų kintamųjų

                                    viii)

                                    Dirbtinio intelekto technologijų nenaudojančios, tačiau svarsčiusios jas naudoti įmonės; konkrečiai dėl 18–24 privalomųjų kintamųjų

                                    (18)

                                    Dirbtinio intelekto technologijos nenaudojamos, nes sąnaudos atrodo per didelės

                                    (19)

                                    Dirbtinio intelekto technologijos nenaudojamos, nes įmonėje trūksta tinkamos kompetencijos

                                    (20)

                                    Dirbtinio intelekto technologijos nenaudojamos, nes nedera su turima įranga, programine įranga ar sistemomis

                                    (21)

                                    Dirbtinio intelekto technologijos nenaudojamos dėl sunkumų, susijusių su reikiamų duomenų prieinamumu ar kokybe

                                    (22)

                                    Dirbtinio intelekto technologijos nenaudojamos, nes susirūpinimą kelia duomenų apsaugos ir privatumo pažeidimai

                                    (23)

                                    Dirbtinio intelekto technologijos nenaudojamos, nes neaiškios teisinės pasekmės (pvz., atsakomybė už žalą, patirtą dėl dirbtinio intelekto naudojimo)

                                    (24)

                                    Dirbtinio intelekto technologijos nenaudojamos dėl etinių priežasčių

                                    (25)

                                    Dirbtinio intelekto technologijos nenaudojamos, nes įmonei jos nenaudingos

                        Matavimo vienetas

                        Absoliutieji skaičiai, išskyrus rodiklius, susijusius su apyvarta nacionaline valiuta (tūkstančiais) arba (visos) apyvartos procentine dalimi

                        Statistinė populiacija

                           Tiriamos veiklos rūšys

                        NACE C–J, L–N sekcijos ir 95.1 grupė

                           Tiriamų įmonių dydžio kategorijos

                        Įmonės, kuriose dirba 10 ar daugiau samdomųjų darbuotojų ir savarankiškai dirbančių asmenų. Įmonių, kuriose dirba mažiau nei 10 samdomųjų darbuotojų ir savarankiškai dirbančių asmenų, įtraukti neprivaloma.

                        Skirstymas

                           Veiklos rūšių skirstymas

                           Nacionalinių suvestinių duomenų skaičiavimui

                                    —

                                    NACE sekcijų ir grupės suvestiniai rodikliai: C+D+E+F+G+H+I+J+L+M+N+95.1, D+E

                                    —

                                    NACE sekcijos: C, F, G, H, I, J, L, M, N

                                    —

                                    NACE skyriai: 47, 55

                                    —

                                    NACE skyrių suvestiniai rodikliai: 10+11+12+13+14+15+16+17+18, 19+20+21+22+23, 24+25, 26+27+28+29+30+31+32+33

                                    —

                                    Skyrių ir grupių suvestinis rodiklis: 26.1+26.2+26.3+26.4+26.8+46.5+58.2+61+62+63.1+95.1

                           Tik įtraukiant į bendruosius Europos rodiklius

                                    —

                                    NACE sekcijos: D, E

                                    —

                                    NACE skyriai: 19, 20, 21, 26, 27, 28, 45, 46, 61, 72, 79

                                    —

                                    NACE grupė: 95.1

                                    —

                                    NACE skyrių suvestiniai rodikliai: 10+11+12, 13+14+15, 16+17+18, 22+23, 29+30, 31+32+33, 58+59+60, 62+63, 69+70+71, 73+74+75, 77+78+80+81+82

                           Samdomųjų darbuotojų ir savarankiškai dirbančių asmenų skaičiaus dydžio kategorijos: 10+, 10–49, 50–249, 250+ Neprivaloma: 0–9, 0–1, 2–9

                        Duomenų perdavimo terminas

                        2021 m. spalio 5 d.


title: Komisijos įgyvendinimo reglamentas (ES) 2020/1033 2020 m. liepos 15 d. dėl leidimo naudoti L-argininą, gautą iš Corynebacterium glutamicum ATCC 13870, atnaujinimo ir dėl leidimo naudoti L-argininą, gautą iš Corynebacterium glutamicum KCCM 80182, kaip visų rūšių gyvūnų pašarų priedą, kuriuo panaikinamas Reglamentas (EB) Nr. 1139/2007 (Tekstas svarbus EEE)

text:
16.7.2020

                  LT

                  Europos Sąjungos oficialusis leidinys

                  L 227/27

         KOMISIJOS ĮGYVENDINIMO REGLAMENTAS (ES) 2020/1033
         2020 m. liepos 15 d.
         dėl leidimo naudoti L-argininą, gautą iš Corynebacterium glutamicum ATCC 13870, atnaujinimo ir dėl leidimo naudoti L-argininą, gautą iš Corynebacterium glutamicum KCCM 80182, kaip visų rūšių gyvūnų pašarų priedą, kuriuo panaikinamas Reglamentas (EB) Nr. 1139/2007
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     leidimas 10 metų naudoti L-argininą, gautą iš Corynebacterium glutamicum ATCC 13870 kaip visų rūšių gyvūnų pašarų priedą buvo suteiktas Komisijos reglamentu (EB) Nr. 1139/2007 (2);

                     (3)

                     pagal Reglamento (EB) Nr. 1831/2003 14 straipsnį buvo pateiktas prašymas atnaujinti leidimą naudoti L-argininą, gautą iš Corynebacterium glutamicum ATCC 13870 kaip visų rūšių gyvūnų pašarų priedą ir priskirti jį prie priedų kategorijos „maistiniai priedai“ ir funkcinės grupės „aminorūgštys, jų druskos ir analogai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį, ir prašymas pakeisti padermės pavadinimą į Corynebacterium glutamicum NITE SD 00285;

                     (4)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti L-argininą, gautą iš Corynebacterium glutamicum KCCM 80182, kaip visų rūšių gyvūnų pašarų priedą, skirtą naudoti pašaruose ir geriamajame vandenyje. Šis prašymas pateiktas dėl leidimo naudoti L-argininą, gautą Corynebacterium glutamicum KCCM 80182, kaip visų rūšių gyvūnų pašarų priedą, priskirtiną prie priedų kategorijos „maistiniai priedai“ (funkcinė grupė „aminorūgštys, jų druskos ir analogai“) ir prie priedų kategorijos „jusliniai priedai“ (funkcinė grupė „kvapieji junginiai“). Kartu su šiuo prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (5)

                     Europos maisto saugos tarnyba (toliau – Tarnyba) 2019 m. balandžio 3 d. (3) ir 2019 m. gegužės 14 d. (4) nuomonėse padarė išvadą, kad siūlomomis naudojimo sąlygomis L-argininas, gautas iš Corynebacterium glutamicum NITE SD 00285 ir iš Corynebacterium glutamicum KCCM 80182, nedaro nepageidaujamo poveikio gyvūnų sveikatai, vartotojų sveikatai ar aplinkai. Ji taip pat nurodė, kad L-argininas, gautas iš Corynebacterium glutamicum NITE SD 00285, dirgina odą, ėsdina akis ir kelia pavojų įkvėpus. Ji nurodė, kad L-argininas, gautas iš Corynebacterium glutamicum KCCM 80182, ėsdina odą ir akis. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad priedas yra veiksmingas aminorūgšties arginino šaltinis visų rūšių gyvūnams, o tam, kad papildomai naudojamas L-argininas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje;

                     (6)

                     Tarnyba nuomonėje dėl L-arginino, gauto iš Corynebacterium glutamicum KCCM 80182, išreiškė susirūpinimą dėl aminorūgšties, kuri tuo pačiu metu sušeriama gyvūnams su geriamuoju vandeniu ir pašarais, saugos. Tačiau Tarnyba nepasiūlė didžiausio leidžiamo L-arginino kiekio. Be to, Tarnyba rekomenduoja papildomai naudoti L-argininą tinkamais kiekiais. Taigi, kai L-argininas papildomai naudojamas kaip aminorūgštis geriamajame vandenyje, reikėtų įspėti naudotojus, kad jie atsižvelgtų į visų pagrindinių ir sąlyginai pagrindinių aminorūgščių šaltinius mityboje;

                     (7)

                     turėtų būti nustatyti apribojimai ir sąlygos, kad būtų galima geriau kontroliuoti L-argininą, kai jis naudojamas kaip kvapioji medžiaga. Etiketėje turėtų būti nurodytas rekomenduojamas L-arginino, naudojamo kaip kvapioji medžiaga, kiekis. Jei toks kiekis viršijamas, premiksų etiketėse turėtų būti nurodyta tam tikra informacija;

                     (8)

                     Tarnyba teigia, kad, kai L-argininas naudojamas kaip kvapioji medžiaga neviršijant rekomenduojamos dozės, papildomai veiksmingumo įrodyti nebūtina. L-arginino neleidžiama naudoti kaip kvapiojo junginio geriamajame vandenyje. L-argininą naudojant kaip kvapųjį junginį neviršijant rekomenduojamos dozės neturėtų kilti susirūpinimo dėl visų pagrindinių ir sąlyginai pagrindinių aminorūgščių šaltinių mityboje;

                     (9)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašaruose analizės metodo taikymo ataskaitas, kurias pateikė Reglamentu (EB) Nr. 1831/2003 įsteigta etaloninė laboratorija;

                     (10)

                     atlikus L-arginino, gauto iš Corynebacterium glutamicum NITE SD 00285 ir Corynebacterium glutamicum KCCM 80182, vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti šį priedą;

                     (11)

                     atnaujinus leidimą naudoti L-argininą, gautą iš Corynebacterium glutamicum ATCC 13870, kaip pašarų priedą šio reglamento priede nustatytomis sąlygomis, Reglamentas (EB) Nr. 1139/2007 turėtų būti panaikintas;

                     (12)

                     kadangi saugos sumetimais nebūtina neatidėliotinai taikyti L-arginino, gauto iš Corynebacterium glutamicum ATCC 13870, leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimo atnaujinimu susijusių reikalavimų;

                     (13)

                     tai, kad L-arginino neleidžiama naudoti kaip kvapiojo junginio geriamajame vandenyje, netrukdo jo naudoti kombinuotuosiuose pašaruose, kuriais šeriama su vandeniu;

                     (14)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   L-arginino, gauto iš Corynebacterium glutamicum ATCC 13870 ir priklausančio priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidimas atnaujinamas šio reglamento priede nustatytomis sąlygomis.

               2.   L-argininą, gautą iš Corynebacterium glutamicum KCCM 80182 ir priklausantį priedų kategorijai „maistiniai priedai“ bei funkcinei grupei „aminorūgštys, jų druskos ir analogai“ ir priedų kategorijai „jusliniai priedai“ bei funkcinei grupei „kvapieji junginiai, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis

               1.   L-argininą, gautą iš Corynebacterium glutamicum ATCC 13870, ir premiksus, kurių sudėtyje jo yra, kurie buvo pagaminti ir paženklinti iki 2021 m. vasario 5 d.laikantis taisyklių, taikytų iki 2020 m. rugpjūčio 5 d., galima toliau pateikti rinkai ir naudoti, kol pasibaigs turimos atsargos.

               2.   Pašarines žaliavas ir kombinuotuosius pašarus, kurių sudėtyje yra 1 dalyje nurodytų medžiagų ir kurie buvo pagaminti ir paženklinti iki 2021 m. rugpjūčio 5 d. laikantis taisyklių, taikytų iki 2020 m. rugpjūčio 5 d., galima toliau pateikti rinkai ir naudoti, kol pasibaigs turimos atsargos, jei jie skirti maistiniams gyvūnams.

               3.   Pašarines žaliavas ir kombinuotuosius pašarus, kurių sudėtyje yra 1 dalyje nurodytų medžiagų ir kurie buvo pagaminti ir paženklinti iki 2022 m. rugpjūčio 5 d. laikantis taisyklių, taikytų iki 2020 m. rugpjūčio 5 d., galima toliau pateikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.

            3 straipsnis
            Reglamentas (EB) Nr. 1139/2007 panaikinamas.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2007 m. spalio 1 d. Komisijos reglamentas (EB) Nr. 1139/2007 dėl leidimo naudoti L-argininą kaip pašarų priedą (OL L 256, 2007 10 2, p. 11).

            (3)  EFSA Journal 2019;17(5):5696.

            (4)  EFSA Journal 2019;17(6):5720.

            PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: aminorūgštys, jų druskos ir analogai.

                        3c364

                        -

                        L-argininas

                           Priedo sudėtis:

                        Milteliai, kurių sudėtyje yra ne mažiau kaip 98 % L-arginino (sausosios medžiagos) ir ne daugiau kaip 15 % vandens

                        Visų rūšių gyvūnai

                        -

                        -

                        -

                                    1.

                                    L-argininas gali būti teikiamas rinkai ir naudojamas kaip priedas preparato forma.

                                    2.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Drėgnis nurodomas priedo etiketėje.

                                    4.

                                    Priedo ir premikso naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos akims, odai ir galimos su įkvėpimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint asmenines apsaugos priemones.

                        2030 m. rugpjūčio 5 d.]

                           Veikliosios medžiagos apibūdinimas:

                        L-argininas ((S)-2-amino-5-guanidinopentano rūgštis), gaunamas fermentuojant su Corynebacterium glutamicum NITE SD 00285.
                        Cheminė formulė: C6H14N4O2
                        CAS numeris: 74–79–3

                           Analizės metodas
                            (1):
                        L-arginino nustatymas pašarų priede:

                                    —

                                    Maisto cheminių medžiagų kodekso (Food Chemical Codex) L-argininui skirtas skyrius.

                              Arginino kiekybinis nustatymas pašarų priede:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Arginino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                        3c362

                        -

                        L-argininas

                           Priedo sudėtis:

                        Milteliai, kurių sudėtyje yra ne mažiau kaip 98 % L-arginino (sausosios medžiagos) ir ne daugiau kaip 0,5 % vandens

                        Visų rūšių gyvūnai

                        -

                        -

                        -

                                    1.

                                    L-argininas gali būti teikiamas rinkai ir naudojamas kaip priedas preparato forma.

                                    2.

                                    Priedas taip pat gali būti naudojamas geriamajame vandenyje.

                                    3.

                                    Priedo ir premiksų naudojimo taisyklėse turi būti nurodytos laikymo sąlygos, stabilumas termiškai apdorojant ir stabilumas geriamajame vandenyje.

                                    4.

                                    Frazė, pateikiama priedo ir premikso etiketėse: „Papildomai naudojant L-argininą, ypač su geriamuoju vandeniu, reikėtų atsižvelgti į visas pagrindines ir sąlyginai pagrindines aminorūgštis, kad būtų išvengta disbalanso.“

                                    5.

                                    Priedo ir premikso naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos odai ir akims. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint asmenines apsaugos priemones.

                        2030 m. rugpjūčio 5 d.

                           Veikliosios medžiagos apibūdinimas:

                        L-argininas ((S)-2-amino-5-guanidinopentano rūgštis), gaunamas fermentuojant su Corynebacterium glutamicum KCCM 80182.
                        Cheminė formulė: C6H14N4O2
                        CAS numeris: 74–79–3

                           Analizės metodas
                            (2):
                        L-arginino nustatymas pašarų priede:

                                    —

                                    Maisto cheminių medžiagų kodekso (Food Chemical Codex) L-argininui skirtas skyrius.

                              Arginino kiekybinis nustatymas pašarų priede ir vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Arginino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                           Kategorija: jusliniai priedai. Funkcinė grupė: kvapieji junginiai.

                        3c362

                        -

                        L-argininas

                           Priedo sudėtis:

                        Milteliai, kurių sudėtyje yra ne mažiau kaip 98 % L-arginino (sausosios medžiagos) ir ne daugiau kaip 0,5 % vandens

                        Visų rūšių gyvūnai

                        -

                        -

                                    1.

                                    L-argininas gali būti teikiamas rinkai ir naudojamas kaip priedas preparato forma.

                                    2.

                                    Priedas maišomas su pašaru kaip premiksas.

                                    3.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    4.

                                    Priedo etiketėje nurodoma:
                                    „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 25 mg/kg.“

                                    5.

                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas šis veikliosios medžiagos kiekis visaverčiame pašare, kurio drėgnis yra 12 %: 25 mg/kg.

                                    6.

                                    Priedo ir premikso naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos odai ir akims. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint asmenines apsaugos priemones.

                        2030 m. rugpjūčio 5 d.

                           Veikliosios medžiagos apibūdinimas:

                        L-argininas ((S)-2-amino-5-guanidinopentano rūgštis), gaunamas fermentuojant su Corynebacterium glutamicum KCCM 80182.
                        Cheminė formulė: C6H14N4O2
                        CAS numeris: 74–79–3
                        Flavis 17.003

                           Analizės metodas
                            (3):
                        L-arginino nustatymas pašarų priede:

                                    —

                                    Maisto cheminių medžiagų kodekso (Food Chemical Codex) L-argininui skirtas skyrius.

                              Arginino kiekybinis nustatymas pašarų priede:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Arginino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports

               (3)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: Komisijos įgyvendinimo reglamentas (ES) 2020/1034 2020 m. liepos 15 d. dėl leidimo naudoti endo-1,4-beta-ksilanazės, gautos iš Aspergillus oryzae (DSM 26372), preparatą kaip vištoms dedeklėms skirtą pašarų priedą (leidimo turėtojas – bendrovė „DSM Nutritional Products Ltd“, kuriai atstovauja bendrovė „DSM Nutritional Products Sp. Z o.o“) (Tekstas svarbus EEE)

text:
16.7.2020

                  LT

                  Europos Sąjungos oficialusis leidinys

                  L 227/34

         KOMISIJOS ĮGYVENDINIMO REGLAMENTAS (ES) 2020/1034
         2020 m. liepos 15 d.
         dėl leidimo naudoti endo-1,4-beta-ksilanazės, gautos iš Aspergillus oryzae (DSM 26372), preparatą kaip vištoms dedeklėms skirtą pašarų priedą (leidimo turėtojas – bendrovė „DSM Nutritional Products Ltd“, kuriai atstovauja bendrovė „DSM Nutritional Products Sp. Z o.o“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti endo-1,4-beta-ksilanazės, gautos iš Aspergillus oryzae (DSM 26372), preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     šis prašymas pateiktas dėl leidimo naudoti endo-1,4-beta-ksilanazės, gautos iš Aspergillus oryzae (DSM 26372), preparatą kaip vištų dedeklių pašarų priedą, priskirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2017 m. rugsėjo 26 d. (2) ir 2019 m. lapkričio 13 d. (3) nuomonėse padarė išvadą, kad siūlomomis naudojimo sąlygomis endo-1,4-beta-ksilanazės, gautos iš Aspergillus oryzae (DSM 26372), preparatas nedaro nepageidaujamo poveikio gyvūnų sveikatai, vartotojų sveikatai ar aplinkai. Ji taip pat padarė išvadą, kad priedas yra laikomas kvėpavimo takus galinčia jautrinti medžiaga ir kad negalima daryti išvados dėl priedo jautrinančio poveikio odai. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad priedas padeda padidinti vištų dėslumą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     endo-1,4-beta-ksilanazės, gautos iš Aspergillus oryzae (DSM 26372), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą, kaip nustatyta šio reglamento priede.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2017;15(10):5020.

            (3)  EFSA Journal 2019;17(11):5919.

            PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai.

                        4a1607i

                        „DSM Nutritional Products Ltd“, kuriai atstovauja bendrovė „DSM Nutritional Products Sp. Z o.o.“

                        endo-1,4-beta-ksilanazė
                        (EC 3.2.1.8)

                              Priedo sudėtis

                        Endo-1,4-beta-ksilanazės (EC 3.2.1.8), gautos iš Aspergillus oryzae (DSM 26372), preparatas, kurio mažiausias aktyvumas:
                        kieto pavidalo: 1 000  FXU  (1)/g
                        skysto pavidalo: 650 FXU/ml

                        Vištos dedeklės

                        —

                        100 FXU

                        —

                                    1.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos tokiomis procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.

                        2030 8 5

                              Veikliosios medžiagos apibūdinimas

                        Endo-1,4-beta-ksilanazė (EC 3.2.1.8), gauta iš Aspergillus oryzae (DSM 26372)

                              Analizės metodas

                            (2)

                        Endo-1,4-beta-ksilanazės, gautos iš Aspergillus oryzae (DSM 26372), kiekybinis nustatymas pašarų priede:

                                    —

                                    kolorimetrinis metodas, matuojant nudažytą junginį, gautą iš dinitrosalicilo rūgšties (DNSA) ir ksilosilo dalių, atpalaiduotų ksilanazei reaguojant su arabinoksilanu.

                              Endo-1,4-beta-ksilanazės, gautos iš Aspergillus oryzae (DSM 26372), kiekybinis nustatymas premiksuose ir pašaruose:

                                    —

                                    kolorimetrinis metodas, matuojant vandenyje tirpius dažus, ksilanazės atpalaiduotus iš dažikliu pažymėto avižų lukštų azoksilano.

               (1)  1 FXU – tai fermento kiekis, kuris, esant 6,0 pH ir 50 °C temperatūrai, iš azo-kviečių arabinoksilano atpalaiduoja 7,8 μmol redukuojančiųjų cukrų (ksilozės ekvivalentais) per minutę.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/1175 2020 m. rugpjūčio 7 d. dėl leidimo naudoti L-cisteino hidrochloridą monohidratą, gautą fermentuojant su Escherichia coli KCCM 80180 ir Escherichia coli KCCM 80181, kaip visų rūšių gyvūnų pašarų priedą (Tekstas svarbus EEE)

text:
10.8.2020

                  LT

                  Europos Sąjungos oficialusis leidinys

                  L 259/6

         KOMISIJOS ĮGYVENDINIMO REGLAMENTAS (ES) 2020/1175
         2020 m. rugpjūčio 7 d.
         dėl leidimo naudoti L-cisteino hidrochloridą monohidratą, gautą fermentuojant su Escherichia coli KCCM 80180 ir Escherichia coli KCCM 80181, kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti L-cisteino hidrochloridą monohidratą, gautą fermentuojant su Escherichia coli KCCM 80180 ir Escherichia coli KCCM 80181. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti L-cisteino hidrochloridą monohidratą, gautą fermentuojant su Escherichia coli KCCM 80180 ir Escherichia coli KCCM 80181, kaip visų rūšių gyvūnų pašarų priedą. Pareiškėjas paprašė šį priedą priskirti prie priedų kategorijos „jusliniai priedai“;

                     (4)

                     Europos maisto saugos tarnyba (toliau – Tarnyba) 2020 m. sausio 10 d. nuomonėje (2) padarė išvadą, kad siūlomomis naudojimo sąlygomis L-cisteino hidrochloridas monohidratas, gautas fermentuojant su Escherichia coli KCCM 80180 ir Escherichia coli KCCM 80181, nedaro nepageidaujamo poveikio gyvūnų sveikatai, vartotojų saugai ar aplinkai. Savo išvadose ji taip pat atsižvelgė į tai, kad pareiškėjas siūlo ženklinti priedą pavojingumo fraze H335 (gali dirginti kvėpavimo takus) pagal Reglamentą (EB) Nr. 1272/2008 (3). Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, o ypač priedo naudotojų, sveikatai. Tarnyba taip pat padarė išvadą, kad atsižvelgiant į tai, jog medžiaga yra naudojama maisto produktuose, o jos funkcija pašaruose yra tokia pati kaip maisto produktuose, papildomų veiksmingumo įrodymų nereikia;

                     (5)

                     siekiant užtikrinti geresnę kontrolę, turėtų būti nustatyti apribojimai ir sąlygos. Rekomenduojamas L-cisteino hidrochlorido monohidrato kiekis turėtų būti nurodytas priedo etiketėje. Jei toks kiekis viršijamas, premiksų etiketėse turėtų būti nurodyta tam tikra informacija.

                     (6)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašaruose esančių pašarų priedų analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (7)

                     atlikus L-cisteino hidrochlorido monohidrato, gauto fermentuojant su Escherichia coli KCCM 80180 ir Escherichia coli KCCM 80181, vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Todėl reikėtų leisti naudoti šią medžiagą, kaip nurodyta šio reglamento priede.

                     (8)

                     tai, kad L-cisteino hidrochlorido monohidrato, gaunamo fermentuojant su Escherichia coli KCCM 80180 ir Escherichia coli KCCM 80181, neleidžiama naudoti kaip kvapiosios medžiagos geriamajame vandenyje, netrukdo jo naudoti kombinuotuosiuose pašaruose, kurie duodami su vandeniu;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytas medžiagas, priklausančias priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedus šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 7 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2020;18(2):6003.

            (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006. OL L 353, 2008 12 31, p. 1.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg kilograme visaverčio pašaro, kurio drėgnis yra 12 %

                           Kategorija: jusliniai priedai. Funkcinė grupė: kvapieji junginiai

                        2b920i

                        —

                        L-cisteino hidrochloridas monohidratas

                        Priedo sudėtis
                        L-cisteino hidrochloridas monohidratas
                        Veikliosios medžiagos apibūdinimas
                        L-cisteino hidrochloridas monohidratas
                        Gautas fermentuojant su Escherichia coli KCCM 80180 ir Escherichia coli KCCM 80181
                        Grynumas: ne mažiau kaip 98,5 %
                        Cheminė formulė: C3H7NO2S •HClH2O.
                        CAS numeris 7048-04-6
                        FLAVIS 17.032

                           Analizės metodas
                            (1)

                        L-cisteino hidrochlorido monohidrato kiekybiniam nustatymui pašarų priede:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS), Ph.Eur. 6.6–2.2.56-Method 1

                              L-cisteino hidrochlorido monohidrato kiekybiniam nustatymui pašarų priede:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS), Ph.Eur.

                              L-cisteino hidrochlorido monohidrato kiekybiniam nustatymui premiksuose:

                                    —

                                    jonų mainų chromatografija, taikant pokolonėlinio antrinių junginių gavimo ir
                                    fotometrinio nustatymo būdus (IEC-VIS), Komisijos reglamentas (EB) Nr. 152/2009 (III-F priedas)

                        Visų rūšių gyvūnai

                        —

                        —

                        —

                                    1.

                                    Priedas maišomas su pašaru kaip premiksas.

                                    2.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Priedo etiketėje nurodoma:
                                    „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 25 mg/kg“.

                                    4.

                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas šis veikliosios medžiagos kiekis visaverčiame pašare, kurio drėgnis yra 12 %: 25 mg/kg.

                                    5.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2030 9 30

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/1328 2020 m. rugsėjo 18 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Fraise du Périgord“ (SGN)) specifikacijos pakeitimas

text:
25.9.2020

                  LT

                  Europos Sąjungos oficialusis leidinys

                  L 312/4

         KOMISIJOS ĮGYVENDINIMO REGLAMENTAS (ES) 2020/1328
         2020 m. rugsėjo 18 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Fraise du Périgord“ (SGN)) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos geografinės nuorodos „Fraise du Périgord“, kuri įregistruota Komisijos reglamentu (EB) Nr. 135/2004 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Fraise du Périgord“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 18 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2004 m. sausio 27 d. Komisijos reglamentas (EB) Nr. 135/2004, papildantis Reglamento (EB) Nr. 2400/96 dėl tam tikrų pavadinimų įtraukimo į „Saugomų kilmės vietos nuorodų ir saugomų geografinių nuorodų registrą“ priedą („Fraise du Périgord“ ir „Queso de Valdeón“) (OL L 21, 2004 1 28, p. 9.)

            (3)  OL C 170, 2020 5 18, p. 38.


title: Komisijos įgyvendinimo reglamentas (ES) 2020/1340 2020 m. rugsėjo 22 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Brački varenik“ (SGN))

text:
2020 9 29

                  LT

                  Europos Sąjungos oficialusis leidinys

                  L 314/1

         KOMISIJOS ĮGYVENDINIMO REGLAMENTAS (ES) 2020/1340
         2020 m. rugsėjo 22 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Brački varenik“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Brački varenik“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Brački varenik“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Brački varenik“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.8 klasei „Kiti Sutarties I priede išvardyti produktai (prieskoniai ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 22 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 183, 2020 6 3, p. 12.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/1341 2020 m. rugsėjo 28 d. kuriuo dėl laikinųjų priemonių taikymo laikotarpio iš dalies keičiamas Įgyvendinimo reglamentas (ES) 2020/466 (Tekstas svarbus EEE)

text:
2020 9 29

                  LT

                  Europos Sąjungos oficialusis leidinys

                  L 314/2

         KOMISIJOS ĮGYVENDINIMO REGLAMENTAS (ES) 2020/1341
         2020 m. rugsėjo 28 d.
         kuriuo dėl laikinųjų priemonių taikymo laikotarpio iš dalies keičiamas Įgyvendinimo reglamentas (ES) 2020/466
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 141 straipsnio 1 dalį,
         kadangi:

                     (1)

                     Reglamente (ES) 2017/625 nustatytos, be kita ko, valstybių narių kompetentingų institucijų oficialios kontrolės ir kitos oficialios veiklos vykdymo taisyklės. Juo Komisijai taip pat suteikiami įgaliojimai įgyvendinimo aktu patvirtinti tinkamas laikinąsias priemones, būtinas siekiant užkirsti kelią rizikai žmonių, gyvūnų ir augalų sveikatai bei gyvūnų gerovei, jei ji turi įrodymų, kad yra didelių valstybės narės kontrolės sistemos sutrikimų;

                     (2)

                     siekiant atsižvelgti į konkrečias aplinkybes, susidariusias dėl besitęsiančios su koronaviruso sukelta liga (COVID-19) susijusios krizės, Komisijos įgyvendinimo reglamentu (ES) 2020/466 (2) valstybėms narėms leidžiama taikyti laikinąsias priemones, susijusias su oficialia kontrole ir kita oficialia veikla;

                     (3)

                     valstybės narės pranešė Komisijai, kad dėl su COVID-19 susijusios krizės tam tikrų rimtų jų kontrolės sistemų veikimo sutrikimų, taip pat sunkumų vykdant oficialią kontrolę ir kitą oficialią veiklą, susijusią su oficialiais sertifikatais ir oficialiais patvirtinimais dėl gyvūnų ir prekių įvežimo į Sąjungą ir vežimo joje, ir sunkumų rengiant fizinius susitikimus dėl oficialios kontrolės su veiklos vykdytojais ir jų darbuotojais išliks ir po 2020 m. spalio 1 d. Siekiant pašalinti šiuos rimtus sutrikimus, kurie veikiausiai išliks artimiausiais mėnesiais, ir palengvinti oficialios kontrolės ir kitos oficialios veiklos planavimą ir vykdymą su COVID-19 susijusios krizės metu, Įgyvendinimo reglamento (ES) 2020/466 taikymo laikotarpis turėtų būti pratęstas iki 2021 m. vasario 1 d.;

                     (4)

                     todėl Įgyvendinimo reglamentas (ES) 2020/466 turėtų būti atitinkamai iš dalies pakeistas;

                     (5)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2020/466 6 straipsnio antroje pastraipoje data „2020 m. spalio 1 d.“ pakeičiama data „2021 m. vasario 1 d.“

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. spalio 2 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 28 d.

                  Komisijos vardu

                  Pirmininkė

               Ursula VON DER LEYEN

            (1)  OL L 95, 2017 4 7, p. 1.

            (2)  2020 m. kovo 30 d. Komisijos įgyvendinimo reglamentas (ES) 2020/466 dėl laikinųjų rizikos žmonių, gyvūnų ir augalų sveikatai bei gyvūnų gerovei išvengimo priemonių esant tam tikriems dideliems valstybių narių kontrolės sistemų sutrikimams dėl koronaviruso sukeltos ligos (COVID-19) (OL L 98, 2020 3 31, p. 30).


title: Tarybos įgyvendinimo reglamentas (ES) 2021/49 2021 m. sausio 22 d. kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise

text:
2021 1 25

                  LT

                  Europos Sąjungos oficialusis leidinys

                  L 23/5

         TARYBOS ĮGYVENDINIMO REGLAMENTAS (ES) 2021/49
         2021 m. sausio 22 d.
         kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 4 d. Tarybos reglamentą (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise (1), ypač į jo 12 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2011 m. vasario 4 d. Taryba priėmė Reglamentą (ES) Nr. 101/2011;

                     (2)

                     remiantis peržiūros rezultatais, Reglamento (ES) Nr. 101/2011 I priede pateikti su keturiais asmenimis susiję įrašai turėtų būti išbraukti ir informacija apie dviejų asmenų teisę į gynybą ir teisę į veiksmingą teisminę apsaugą turėtų būti atnaujinta;

                     (3)

                     todėl Reglamento (ES) Nr. 101/2011 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 101/2011 I priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 22 d.

                  Tarybos vardu

                  Pirmininkė

               A. P. ZACARIAS

            (1)  OL L 31, 2011 2 5, p. 1.

            PRIEDAS
            Reglamento (ES) Nr. 101/2011 I priedas iš dalies keičiamas taip:

                        1.

                        A skirsnyje (2 straipsnyje nurodytų asmenų ir subjektų sąrašas) išbraukiami su šiais asmenimis susiję įrašai:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        2.

                        B skirsnis (Teisė į gynybą ir teisė į veiksmingą teisminę apsaugą pagal Tuniso teisę) iš dalies keičiamas taip:

                                    a)

                                    išbraukiami įrašai, susiję su šiais asmenimis:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    b)

                                    įrašai, susiję su šiais asmenimis, pakeičiami šiais įrašais:

                                                „14.

                                                Samira Bent Mohamed Ben Rhouma TRABELSI
                                                Tebevyksta su valstybės lėšų ar turto pasisavinimo faktais susijęs tyrimas ar teismo procesas. Iš Tarybos turimos informacijos galima spręsti, kad teisminiame procese, kuriuo rėmėsi Taryba, buvo užtikrinta teisė į gynybą ir teisė į veiksmingą teisminę apsaugą. Tai rodo visų pirma tai, kad 2011 m. rugpjūčio 11 d. tyrimą atliekantis teisėjas išklausė Samira Bent Mohamed Ben Rhouma TRABELSI, dalyvaujant jos advokatui.“;

                                                „45.

                                                Montassar Ben Habib Ben Bouali LTAIEF
                                                Tebevyksta su valstybės lėšų ar turto pasisavinimo faktais susijęs tyrimas ar teismo procesas. Iš Tarybos turimos informacijos galima spręsti, kad teisminiame procese, kuriuo rėmėsi Taryba, buvo užtikrinta teisė į gynybą ir teisė į veiksmingą teisminę apsaugą. Tai rodo visų pirma tai, kad 2011 m. ir 2013 m. tyrimą atliekantis teisėjas išklausė Montassar Ben Habib Ben Bouali LTAIEF, dalyvaujant jo advokatams.“


title: Komisijos įgyvendinimo reglamentas (ES) 2021/50 2021 m. sausio 22 d. kuriuo leidžiama išplėsti naujo maisto produkto 2′-fukozillaktozės ir difukozillaktozės mišinio naudojimo paskirtį ir pakeisti jo specifikacijas ir kuriuo iš dalies keičiamas Įgyvendinimo reglamentas (ES) 2017/2470 (Tekstas svarbus EEE)

text:
2021 1 25

                  LT

                  Europos Sąjungos oficialusis leidinys

                  L 23/7

         KOMISIJOS ĮGYVENDINIMO REGLAMENTAS (ES) 2021/50
         2021 m. sausio 22 d.
         kuriuo leidžiama išplėsti naujo maisto produkto 2′-fukozillaktozės ir difukozillaktozės mišinio naudojimo paskirtį ir pakeisti jo specifikacijas ir kuriuo iš dalies keičiamas Įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatytas Sąjungoje leidžiamų naudoti naujų maisto produktų sąrašas;

                     (3)

                     Komisijos įgyvendinimo reglamentu (ES) 2019/1979 (3) pagal Europos Parlamento ir Tarybos reglamentą (ES) 2015/2283 leidžiama pateikti rinkai mikrobinį šaltinį 2′-fukozillaktozės ir difukozillaktozės mišinį (toliau – 2′-FL/DFL) kaip naują maisto produktą. Todėl 2′-FL/DFL buvo įtrauktas į Sąjungos naujų maisto produktų sąrašą;

                     (4)

                     2020 m. kovo 17 d. bendrovė „Glycom A/S“ (toliau – pareiškėjas) pagal Reglamento (ES) 2015/2283 10 straipsnio 1 dalį pateikė Komisijai paraišką išplėsti 2′-FL/DFL naudojimo paskirtį ir pakeisti jo specifikacijas. Pareiškėjas paprašė išplėsti 2′-FL/DFL naudojimo paskirtį mažiems vaikams skirtuose pieno gėrimuose ir panašiuose produktuose, kur mišinio koncentracija yra 1,2 g/l galutiniame gatavame produkte, kuris parduodamas tokiu pavidalu arba paruošiamas pagal gamintojo instrukcijas leidžiamomis paskirtimis. Be to, pareiškėjas paprašė pateikti bendresnį naujo maisto produkto gamybos proceso aprašymą, visų pirma pašalinti „purškiamąjį džiovinimą“ iš gamybos proceso galutinio džiovinimo etapo aprašymo, nes naudojami ir kiti metodai, pvz., sublimacinis džiovinimas; pašalinti terminą „amorfinis“ iš galutinio naujo maisto produkto aprašymo, nes naujas maisto produktas yra milteliai arba aglomeratai, priklausomai nuo naudojamo džiovinimo metodo; įtraukti 3-fukozillaktozę, vieną iš smulkių naujo maisto produkto sudedamųjų dalių į oligosacharidų, sudarančių naują maisto produktą, sumą, o ne į kitų smulkių angliavandenių sumą, į kurią ji yra įtraukta šiuo metu;

                     (5)

                     prašomi naudojimo sąlygų pakeitimai dėl leidimo išplėsti naujo maisto produkto naudojimo paskirtį mažiems vaikams skirtuose pieno gėrimuose ir panašiuose produktuose ir specifikacijų pakeitimai dėl džiovinimo metodo ir naujo maisto produkto išvaizdos yra pirminės paraiškos leisti naudoti 2′-FL/DFL kaip naują maisto produktą pagal Reglamentą (ES) 2015/2283, kurią Europos maisto saugos tarnyba (toliau – Tarnyba) savo mokslinėje nuomonėje „2′-fukozillaktozės ir difukozillaktozės mišinio kaip naujo maisto produkto pagal Reglamentą (ES) 2015/2283 sauga“ (4) įvertino palankiai, dalis. Todėl Komisija mano, kad kita Tarnybos nuomonė nėra būtina;

                     (6)

                     prašymo įtraukti 3-fukozillaktozę į oligosacharidų, sudarančių naują maisto produktą, sumą, o ne į kitų smulkių angliavandenių sumą, į kurią ji yra įtraukta šiuo metu, pirminėje paraiškoje, kurią Tarnyba įvertino palankiai, nebuvo. Toje paraiškoje buvo nurodyta galimybė hidrolizuoti DFL gaminant 3-fukozillaktozę, kurios nustatytas kiekis nebuvo didelis. Komisija mano, kad prašomas pakeitimas įtraukti 3-fukozillaktozę į 2′-FL/DFL specifikacijas, atsižvelgiant į tai, kad jos kiekis naujame maisto produkte yra nedidelis ir mažesnis už natūraliai žmonių piene esantį kiekį, negali pakeisti šio leidžiamo naujo maisto produkto poveikio žmonių sveikatai. Todėl Komisija mano, kad kita Tarnybos nuomonė nėra būtina;

                     (7)

                     todėl tikslinga iš dalies pakeisti Sąjungos naudojimo sąlygų ir specifikacijų sąrašą dėl 2′-FL/DFL ir leisti jį naudoti mažiems vaikams skirtuose pieno gėrimuose ir panašiuose produktuose, kur mišinio koncentracija yra 1,2 g/l galutiniame gatavame produkte, kuris parduodamas tokiu pavidalu arba paruošiamas pagal gamintojo instrukcijas leidžiamomis paskirtimis, pateikti bendrą naujo maisto produkto gamybos proceso aprašymą, pašalinti „purškiamąjį džiovinimą“ iš gamybos proceso galutinio džiovinimo etapo aprašymo, pašalinti terminą „amorfinis“ iš naujo maisto produkto aprašymo ir įtraukti 3-fukozillaktozę į oligosacharidų, sudarančių naują maisto produktą, sumą;

                     (8)

                     todėl Įgyvendinimo reglamento (ES) 2017/2470 priedas turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Mikrobiniam šaltiniui 2′-fukozillaktozės ir difukozillaktozės mišiniui (2′-FL/DFL) skirtas įrašas Sąjungos leidžiamų naudoti naujų maisto produktų sąraše, kaip nustatyta Reglamento (ES) 2015/2283 6 straipsnyje, iš dalies keičiamas, kaip nurodyta šio reglamento priede.

               2.   Į 1 dalyje nurodyto Sąjungos sąrašo įrašą turi būti įtrauktos priede nustatytos naudojimo sąlygos ir ženklinimo reikalavimai.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2019 m. lapkričio 26 d. Komisijos įgyvendinimo reglamentas (ES) 2019/1979, kuriuo leidžiama pateikti rinkai 2′-fukozillaktozės/difukozillaktozės mišinį kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (OL L 308, 2019 11 29, p. 62).

            (4)  EFSA Journal 2019;17(6):5717.

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje (Leidžiami naudoti nauji maisto produktai), prie naujo maisto produkto „2′-fukozillaktozės/difukozillaktozės mišinys (2′-FL/DFL) (mikrobinis šaltinis)“ naudojimo sąlygų, yra įterpiama:

                                    Naujo maisto produkto naudojimo sąlygos

                                    „Nurodyta maisto produktų kategorija

                                       Didžiausias leidžiamas kiekis

                                    Mažiems vaikams skirti pieno gėrimai ir panašūs produktai

                                    1,2 g/l galutiniame gatavame produkte, kuris parduodamas tokiu pavidalu arba paruošiamas pagal gamintojo instrukcijas.“

                        2)

                        2 lentelėje (Specifikacijos) 2′-fukozillaktozės/difukozillaktozės mišiniui (2′-FL/DFL) (mikrobiniam šaltiniui) skirtas įrašas pakeičiamas taip:

                                    Leidžiamas naudoti naujas maisto produktas

                                    Specifikacijos

                                    „2′-fukozillaktozės/difukozillaktozės mišinys (2′-FL/DFL)

                                       (mikrobinis šaltinis)

                                       Aprašymas/apibrėžtis:

                                    2′-fukozillaktozės/difukozillaktozės mišinys yra balti arba beveik balti išgryninti milteliai arba aglomeratai, pagaminti mikrobiologiniu gamybos būdu.

                                       Šaltinis: genetiškai modifikuota Escherichia coli padermė K-12 DH1

                                       Charakteristikos/sudėtis

                                    Išvaizda: balti arba beveik balti milteliai arba aglomeratai
                                    2′-fukozillaktozės, difukozillaktozės, laktozės, fukozės ir 3′-fukozillaktozės suma (% sausosios medžiagos): ≥ 92,0 % (w/w)
                                    2′-fukozillaktozės ir difukozillaktozės suma (% sausosios medžiagos): ≥ 85,0 % (w/w)
                                    2′-fukozillaktozė (% sausosios medžiagos): ≥ 75,0 % (w/w)
                                    difukozillaktozė (% sausosios medžiagos): ≥ 5,0 % (w/w)
                                    D-laktozė: ≤ 10,0 % (w/w)
                                    L-fukozė: ≤ 1,0 % (w/w)
                                    2′-fukozil-D-laktulozė: ≤ 2,0 (w/w)
                                    Kitų angliavandenių suma  (*1): ≤ 6,0 % (w/w)
                                    Drėgnis: ≤ 6,0 % (w/w)
                                    Sulfatiniai pelenai: ≤ 0,8 % (w/w)
                                    pH vertė (5 % tirpalas esant 20 °C): 4,0–6,0
                                    Baltymų liekanos: ≤ 0,01 % (w/w)

                                       Mikrobiologiniai kriterijai:

                                    Bendras aerobinių mezofilinių bakterijų skaičius: ≤ 1000 KSV/g

                                       Enterobacteriaceae: ≤ 10 KSV/g

                                       Salmonella sp.: nėra/25 g
                                    Mielės: ≤ 100 KSV/g
                                    Pelėsiai: ≤ 100 KSV/g
                                    Endotoksinų liekanos: ≤ 10 EV/mg
                                    KSV – kolonijas sudarantys vienetai; EV – endotoksinų vienetai

               (*1)  2′-fukozil-galaktozė, gliukozė, galaktozė, manitolis, sorbitolis, galaktitolis, triheksozė, alolaktozė ir kiti struktūriškai susiję angliavandeniai.“


title: Komisijos įgyvendinimo reglamentas (ES) 2021/1294 2021 m. rugpjūčio 4 d. kuriuo panaikinama kilmės vietos nuorodos apsauga („Südburgenland“ (SKVN))

text:
2021 8 5

                  LT

                  Europos Sąjungos oficialusis leidinys

                  L 282/1

         KOMISIJOS ĮGYVENDINIMO REGLAMENTAS (ES) 2021/1294
         2021 m. rugpjūčio 4 d.
         kuriuo panaikinama kilmės vietos nuorodos apsauga („Südburgenland“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 106 straipsnį,
         kadangi:

                     (1)

                     Komisijos deleguotojo reglamento (ES) 2019/33 (2) 19 straipsnyje nustatyta, kad prašymams panaikinti saugomą kilmės vietos nuorodą, kaip nurodyta Reglamento (ES) Nr. 1308/2013 106 straipsnyje, mutatis mutandis taikoma to reglamento 94 straipsnyje ir 96–99 straipsniuose nustatyta procedūra;

                     (2)

                     remiantis Deleguotojo reglamento (ES) 2019/33 19 straipsniu Austrijos prašymas panaikinti saugomą kilmės vietos nuorodą „Südburgenland“ paskelbtas Europos Sąjungos oficialiajame leidinyje (3);

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo, todėl saugoma kilmės vietos nuoroda „Südburgenland“ turėtų būti panaikinta;

                     (4)

                     panaikinus kilmės vietos nuorodos „Südburgenland“ apsaugą, ši nuoroda turėtų būti išbraukta iš Reglamento (ES) Nr. 1308/2013 104 straipsnyje nurodyto Sąjungos su vynu susijusių saugomų kilmės vietos nuorodų ir saugomų geografinių nuorodų registro;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Kilmės vietos nuorodos „Südburgenland“ (SKVN) apsauga panaikinama.

            2 straipsnis
            Kilmės vietos nuoroda „Südburgenland“ (SKVN) išbraukiama iš su vynu susijusių saugomų kilmės vietos nuorodų ir saugomų geografinių nuorodų registro.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 347, 2013 12 20, p. 671.

            (2)  2018 m. spalio 17 d. Komisijos deleguotasis reglamentas (ES) 2019/33, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl vyno sektoriaus kilmės vietos nuorodų, geografinių nuorodų ir tradicinių terminų apsaugos paraiškų, prieštaravimo procedūros, vartojimo apribojimų, produkto specifikacijų keitimo, apsaugos panaikinimo, ženklinimo ir pateikimo (OL L 9, 2019 1 11, p. 2).

            (3)  OL C 57, 2021 2 17, p. 30.